“โกลด์แมน แซคส์” รัดเข็มขัด เล็งปลดพนักงาน 3,200 ตำแหน่งสัปดาห์นี้
"โกลด์แมน แซคส์" เตรียมปลดพนักงาน 3,200 ตำแหน่งในสัปดาห์นี้ เพื่อคุมค่าใช้จ่าย หลังเผชิญปัญหาการชะลอตัวลงของการทำข้อตกลงทางธุรกิจ ซึ่งเป็นผลมาจากตลาดการเงินโลกที่ผันผวน
"โกลด์แมน แซคส์" เตรียมปลดพนักงาน 3,200 ตำแหน่งในสัปดาห์นี้ เพื่อคุมค่าใช้จ่าย หลังเผชิญปัญหาการชะลอตัวลงของการทำข้อตกลงทางธุรกิจ ซึ่งเป็นผลมาจากตลาดการเงินโลกที่ผันผวน
9 ม.ค. 2566

สำนักข่าวบลูมเบิร์กรายงานโดยอ้างอิงแหล่งข่าวว่า บริษัทโกลด์แมน แซคส์ เตรียมปลดพนักงานประมาณ 3,200 ตำแหน่งในสัปดาห์นี้ ซึ่งเป็นหนึ่งในมาตรการปรับลดพนักงานครั้งใหญ่ที่สุดของบริษัท
โดยแหล่งข่าวระบุว่า โกลด์แมน แซคส์จะเริ่มกระบวนการปลดพนักงานกลางสัปดาห์นี้ และจะปลดพนักงานไม่เกิน 3,200 คน
ทั้งนี้แหล่งข่าวชี้ว่า การปลดพนักงานมีแนวโน้มจะส่งผลกระทบต่อแผนกสำคัญส่วนใหญ่ของโกลด์แมน แซคส์ แต่คาดว่าจะเน้นไปที่แผนกวาณิชธนกิจ โดยธุรกิจของโกลด์แมน แซคส์ประสบปัญหาจากการชะลอตัวลงของการทำข้อตกลงทางธุรกิจ ซึ่งเป็นผลมาจากตลาดการเงินโลกที่ผันผวน
นอกจากนี้ ตำแหน่งงานหลายร้อยตำแหน่งในแผนกธุรกิจเพื่อผู้บริโภคของโกลด์แมน แซคส์ซึ่งประสบปัญหาขาดทุนนั้น ก็น่าจะถูกปรับลดเช่นกัน หลังจากบริษัทต้องปรับลดขนาดของธุรกิจมาร์คัส (Marcus) ซึ่งเป็นหน่วยธุรกิจที่เข้าถึงผู้บริโภคโดยตรง